Як паведаміла карэспандэнту БЕЛТА начальнік аддзела арганізацыі персаніфікаванага ўліку Фонду сацыяльнай абароны насельніцтва міністэрства Ларыса Сілуціна, сёння ўжо больш за 3 мільёны 667 тысяч грамадзян Беларусі атрымалі на рукі страхавое пасведчанне, у якім названы нумар іх індывідуальнага асабовага рахунку. Гэта работа праводзіцца ў рамках новай сістэмы ўліку патэнцыяльных пенсіянераў, якая ўведзена на тэрыторыі краіны з 1 студзеня 2003 года. На 19 чэрвеня ў сістэме індывідуальнага ўліку зарэгістравана больш за 4 мільёны 244 тысячы работнікаў. Такім чынам, практычна на ўсіх грамадзян краіны, якія працуюць, ужо заведзены асабовыя рахункі. Гэта адносіцца і да індывідуальных прадпрымальнікаў, якія плацяць абавязковыя страхавыя ўзносы.